Սարոյանը ծնվել է 1908 թվականի օգոստոսի 31-ին՝ Արմենակ ու Թագուհի Սարոյանների ընտանիքում, որոնք ԱՄՆ են գաղթել Բիթլիս նահանգից (այն ներկայումս գտնվում է Թուրքիայի տարածքում): Այն ժամանակ, ինչպես ասում էր Վիլյամը, «հայերին չէր կարելի մնալ այդտեղ»: Հայրենիքի թեման, նրա կարոտը, հայրենի տան փնտրտուքները գրողի ստեղծագործական բուն թեման են դառնում: «Մարդկային կատակերգություն» վերպում, որն ի դեպ համարվում է գրողի ամենահաջողված աշխատանքներից մեկը, Սարոյանը հանճարեղ կերպով պարզաբանում է՝ ինչ ասել է՝ հայրենիք: Բնաբանից անգամ արդեն պարզ է դառնում, որ գիրքը գրողի համար չափից դուրս անձնական է: Վիլյամն այն իր մորն է նվիրում: Սարոյանը գտնում անհրաժեշտ, որպեսզի գրքի վրա հայերենի լավագույն թարգմանիչ աշխատի, որպեսզի Թագուհի Սարոյանը կարողանա իր մայրենի լեզվով կարդալ գիրքը, հենց այն տառերով, որոնք նրան հայրենիք կվերադարձնեն: